Treslaget er viktig i ayurveda og annen tradisjonell medisin i Asia. Saft fra unge blad har blitt brukt mot spedalskhet, skabb og innvortes mot kolikk og hodepine. Planten inneholder virksomme stoffer som tanniner, flavonoider og triterpenoider. Farmakologiske studier viser at uttrekk fra blad og frukt har en effekt i behandlingen av en rekke medisinske tilstander.